Virallinen lehti nro L 255 , 18/09/1997 s. 0036 - 0039



EFTAn tuomioistuimen 22 päivänä elokuuta 1996 tekemät ja EFTA-valtioiden hallitusten vahvistamat MUUTOKSET EFTAN TUOMIOISTUIMEN OIKEUDENKÄYNTISÄÄNTÖIHIN EFTAN TUOMIOISTUIN, joka ottaa huomioon Brysselissä 29 päivänä joulukuuta 1994 allekirjoitetun eräiden EFTA-valtioiden välisten sopimusten tarkistamisesta tehdyn sopimuksen ja erityisesti sen 20 artiklan, ottaa huomioon 10 päivänä elokuuta 1996 tehdyn sopimuspuolten edustajien komitean päätöksen valvontaviranomaisen ja tuomioistuimen perustamisesta tehdyn EFTA-valtioiden sopimuksen EFTAn tuomioistuimen perussääntöä koskevan 5. pöytäkirjan muuttamisesta, ON TEHNYT SEURAAVAN PÄÄTÖKSEN: LUKU I MUUTOKSET 1 artikla Lisätään 5 artiklaan neljäs kohta seuraavasti: "Tuomarit, jotka valitaan valvontaviranomaisen ja tuomioistuimen perustamisesta tehdyn EFTA-valtioiden välisen sopimuksen 30 artiklan neljännessä kohdassa tarkoitetusta luettelosta, sijoittuvat arvojärjestyksessä vakinaisten tuomareiden jälkeen. Jos samassa asiassa istuu kaksi tai useampi tällaista tuomaria, heidän keskinäinen arvojärjestyksensä määräytyy virkaiän perusteella." 2 artikla Korvataan 6 artiklan 1 kohta seuraavasti: "1. Tuomarit valitsevat valvontaviranomaisen ja tuomioistuimen perustamisesta tehdyn EFTA-valtioiden sopimuksen 30 artiklan mukaisesti tuomioistuimen presidentin keskuudestaan kolmen vuoden toimikaudeksi." 3 artikla 1. Korvataan 10 artiklan 1 kohta seuraavasti: "1. Tuomioistuin nimittää kansliapäällikön." 2. Korvataan 10 artiklan 4 kohta seuraavasti: "4. Kansliapäällikkö nimitetään kolmen vuoden toimikaudeksi. Hänet voidaan nimittää uudelleen." 3. Korvataan 10 artiklan 7 kohta seuraavasti: "7. Jos kansliapäällikön toimi tulee avoimeksi ennen toimikauden säännönmukaista päättymistä, tuomioistuin nimittää uuden kansliapäällikön kolmen vuoden toimikaudeksi." 4 artikla Korvataan 11 artikla seuraavasti: "Tuomioistuin voi kansliapäällikköön sovellettavaa menettelyä noudattaen nimittää yhden tai useamman apulaiskansliapäällikön." 5 artikla Korvataan 12 artikla seuraavasti: "Jos kansliapäällikkö on poissa tai estynyt taikka hänen toimensa on avoinna, presidentti määrää virkamiehen tai muun tuomioistuimen palveluksessa olevan henkilön väliaikaisesti hoitamaan kansliapäällikön tehtäviä." 6 artikla Korvataan 14 artiklan 5 kohdan ensimmäinen alakohta seuraavasti: "5. Henkilö, jolla on syytä siihen, voi tutustua kansliassa diaariin sekä saada jäljennöksiä tai otteita siitä maksua vastaan, joka määräytyy tuomioistuimen vahvistaman taulukon mukaisesti." 7 artikla Korvataan 15 artiklan 2 kohta seuraavasti: "2. Kansliapäällikkö avustaa pyydettäessä tuomioistuinta, presidenttiä ja tuomareita näiden virkatehtävissä." 8 artikla Korvataan 17 artikla seuraavasti: "Ellei 4 ja 23 artiklasta muuta johdu, tuomioistuin voi pyytää kansliapäällikköä osallistumaan tuomioistuimen istuntoihin." 9 artikla Korvataan 19 artikla seuraavasti: "Tuomioistuin vahvistaa organisaationsa ja muutokset siihen." 10 artikla Korvataan 20 artikla seuraavasti: "Ellei tuomioistuimen päätöksistä muuta johdu, kansliapäällikön tehtävänä on huolehtia presidentin toimivallan alaisena tuomioistuimen hallinnosta, taloudenhoidosta ja kirjanpidosta." 11 artikla Korvataan 22 artikla seuraavasti: "1. Tuomioistuimen päätökset ovat päteviä ainoastaan silloin kun kaikki sen jäsenet osallistuvat asian käsittelyyn. Hallinnollisia asioita koskevia tuomioistuimen päätöksiä voidaan kuitenkin tehdä silloin kun kaksi tuomaria on läsnä. Viimeksi mainitussa tapauksessa presidentillä on ratkaiseva ääni. 2. Jos tuomioistuimen tultua kutsutuksi kokoon todetaan, ettei päätösvaltaista määrää tuomareita saavuteta, presidentin on siirrettävä istuntoa, kunnes päätösvaltainen määrä tuomareita on saatu kokoon." 12 artikla Korvataan 24 artiklan 1 kohdan toinen alakohta seuraavasti: "Lomakausina presidentin tehtävät hoidetaan tuomioistuimen sijaintipaikassa siten, että niitä hoitaa joko presidentti itse tai tuomari, jonka presidentti nimeää tilalleen." 13 artikla Korvataan 25 artiklan 4 kohta seuraavasti: "4. Muun asianosaisen tai väliintulijan kuin EFTA-valtion, EFTAn valvontaviranomaisen, yhteisön tai EY:n komission esittämästä pyynnöstä tuomioistuin voi, jos se katsotaan tarpeelliseksi, sallia asianosaisen tai väliintulijan esittää oikeudenkäynnin suullisessa osassa lausuttavansa tuomioistuimelle ja tulla puhutelluksi jonkin EFTA-valtion tai Euroopan yhteisöjen virallisella kielellä. Tuomioistuin huolehtii tulkkauksen järjestämisestä englannin kielelle ja englannin kielestä. Edellä tarkoitettu pyyntö on esitettävä viimeistään kaksi viikkoa ennen oikeudenkäynnin suullista osaa." 14 artikla Korvataan 26 artikla seuraavasti: "Jos todistaja tai asiantuntija ilmoittaa olevansa kykenemätön riittävän selvästi ilmaisemaan itseään englannin kielellä, tuomioistuin voi oikeuttaa hänet antamaan kertomuksensa muulla kielellä. Tuomioistuin huolehtii tulkkauksen järjestämisestä englannin kielelle ja englannin kielestä. Edellä tarkoitettu pyyntö on esitettävä pääsääntöisesti viimeistään kaksi viikkoa ennen oikeudenkäynnin suullista osaa." 15 artikla Korvataan 27 artikla seuraavasti: "1. Kun tuomioistuimelta pyydetään sopimuksen 34 artiklassa tarkoitettua neuvoa-antavaa lausuntoa, lausuntoa pyytävä tuomioistuin saa esittää pyyntönsä sillä kielellä, jota siinä käytetään asiaa käsiteltäessä. Tuomioistuin huolehtii käännättämisestä englannin kielelle. 2. Lausuntoa pyytävä tuomioistuin ja siinä käsiteltävän riidan asianosaiset saavat toimittaa tuomioistuimelle asiakirjoja sillä kielellä, jolla asiaa käsitellään ensiksi mainitussa tuomioistuimessa. Sellaiset asiakirjat on käännettävä englannin kielelle siinä laajuudessa kuin tuomioistuin katsoo tarpeelliseksi. Tuomioistuin huolehtii käännättämisestä. 3. Tuomioistuin huolehtii esittelevän tuomarin selostuksen käännättämisestä siten, että se on saatavissa englannin kielellä ja sillä kielellä, jolla asiaa käsitellään pyynnön esittäneessä tuomioistuimessa. 4. Pyynnön esittäneessä tuomioistuimessa asianosaisina olevilla on oikeus suullisesti esittää lausuttavansa tuomioistuimelle ja tulla puhutelluksi sillä kielellä, jolla asiaa käsitellään ensiksi mainitussa tuomioistuimessa. Tuomioistuin huolehtii tulkkauksen järjestämisestä englannin kielelle ja englannin kielestä. Asianosaisen, joka haluaa käyttää tällaista kieltä, on ilmoitettava siitä kansliapäällikölle viimeistään kaksi viikkoa ennen oikeudenkäynnin suullista osaa. 5. Tuomioistuimen lausunto annetaan sillä kielellä, jolla pyyntö esitettiin, ja englanniksi. Lausunto on näillä kielillä todistusvoimainen." 16 artikla Korvataan 28 artiklan 1 kohta seuraavasti: "1. Asiamiehet, avustajat ja lakimiehet, jotka esiintyvät tuomioistuimessa tai missä tahansa lainkäyttöviranomaisessa, jolta tuomioistuin on pyytänyt oikeusapua, nauttivat koskemattomuutta siltä osin kuin kysymys on asiaa tai asianosaisia koskevista suullisista tai kirjallisista lausumista." 17 artikla Korvataan 29 artiklan a luetelmakohta seuraavasti: "a) asiamiehen on esitettävä virallinen asiakirja, jonka on antanut hänen edustamansa asianosainen, ja toimitettava viipymättä kansliapäällikölle jäljennös tästä asiakirjasta". 18 artikla 1. Korvataan 33 artiklan 1 kohdan b luetelmakohta seuraavasti: "b) asianosainen tai asianosaiset, joita vastaan hakemus on tehty". 2. Korvataan 33 artiklan 3 kohta seuraavasti: "3. Lakimiehen, joka toimii asianosaisen puolesta, on toimitettava kansliaan todistus siitä, että hänellä on oikeus esiintyä Euroopan talousalueesta tehdyn sopimuksen jonkin sopimuspuolen tuomioistuimessa." 19 artikla 1. Korvataan 48 artiklan 1 kohta seuraavasti: "1. Kansliapäällikkö tai presidentin nimeämä tuomari laatii jokaisesta suullisesta käsittelystä pöytäkirjan." 2. Korvataan 48 artiklan 3 kohta seuraavasti: "3. Pöytäkirjan allekirjoittavat presidentti sekä kansliapäällikkö tai pöytäkirjaa laatimaan nimetty tuomari, ja se on todistusvoimainen." 20 artikla Korvataan 52 artiklan 7 kohta seuraavasti: "7. Kansliapäällikkö tai presidentin nimeämä tuomari laatii jokaisesta todistajan kuulemisesta pöytäkirjan, johon merkitään 48 artiklan 2 kohdassa mainittujen tietojen lisäksi todistajan täydellinen nimi, asema ja pysyvä osoite ja johon kirjataan todistajan kertomus. Pöytäkirjan allekirjoittavat presidentti tai todistajan kuulustelusta vastaava esittelevä tuomari sekä kansliapäällikkö tai pöytäkirjaa laatimaan nimetty tuomari. Ennen kuin pöytäkirja allekirjoitetaan, todistajalle varataan tilaisuus tarkastaa pöytäkirjan sisältö ja allekirjoittaa pöytäkirja. Pöytäkirja on todistusvoimainen." 21 artikla 1. Korvataan 59 artiklan 1 kohta seuraavasti: "1. Kansliapäällikkö tai presidentin nimeämä tuomari laatii jokaisesta käsittelystä pöytäkirjan." 2. Korvataan 59 artiklan 3 kohta seuraavasti: "3. Pöytäkirjan allekirjoittavat presidentti sekä kansliapäällikkö tai pöytäkirjaa laatimaan nimetty tuomari, ja se on todistusvoimainen." 22 artikla Korvataan 75 artiklan 1 kohta seuraavasti: "1. Kun asiakirja on annettava tiedoksi EFTA-valtiolle, EFTAn valvontaviranomaiselle, yhteisölle tai EY:n komissiolle, tiedoksianto katsotaan toimitetuksi sinä päivänä, jolloin asianomaisen valtion pysyvälle edustustolle, EY:n komission tai Euroopan unionin neuvoston pysyvälle edustustolle taikka EFTAn valvontaviranomaiselle on tuomioistuimen sijaintipaikkakunnalla ilmoitettu postitse tai telekopiona, että asiakirja on noudettavissa tuomioistuimessa." 23 artikla Korvataan 79 artikla seuraavasti: "1. Presidentti voi päättää oikeudenkäynnin keskeyttämisestä kuultuaan esittelevää tuomaria ja, lukuun ottamatta 96 artiklassa tarkoitettua neuvoa-antavaa lausuntoa koskevaa asiaa, asianosaisia. Presidentti voi päättää oikeudenkäynnin jatkamisesta noudattaen samaa menettelytapaa. Tässä kohdassa tarkoitetut päätökset on annettava tiedoksi asianosaisille. 2. Oikeudenkäynnin keskeytys tulee voimaan sitä koskevassa päätöksessä mainittuna päivänä, tai, jos tällaista mainintaa ei ole, päätöksen tekopäivänä. Oikeudenkäynnin ollessa keskeytettynä, asianosaisille asetetut määräajat eivät kulu. 3. Jollei keskeyttämistä koskevassa päätöksessä ole mainittu keskeytyksen kestoa, keskeytys päättyy oikeudenkäynnin jatkamista koskevassa päätöksessä mainittuna ajankohtana, tai, jos tällaista mainintaa ei ole, jatkamista koskevan päätöksen tekopäivänä. Määräajat alkavat kulua alusta päivästä, jolloin oikeudenkäyntiä jatketaan." 24 artikla Korvataan 89 artiklan 1 kohdan toisen alakohdan f luetelmakohta seuraavasti: "f) silloin kun hakemus tehdään perussäännön 36 artiklan 2 kohdan perusteella, selvitys niistä olosuhteista, joilla väliintulo-oikeus voidaan perustella." 25 artikla Korvataan 98 artiklan toinen alakohta seuraavasti: "Tuomioistuin huolehtii siitä, että näistä säännöistä tehdään viralliset käännökset islannin, norjan ja saksan kielelle." 26 artikla Korvataan liitteet I, II ja III seuraavasti: "LIITE I Luettelo 55 artiklan 1 kohdassa tarkoitetuista kansallisista viranomaisista ISLANTI Oikeus- ja kirkkoministeriö LIECHTENSTEIN Oikeusministeriö NORJA Kuninkaallinen oikeus- ja poliisiministeriö LIITE II Luettelo 58 artiklan 3 kohdan ensimmäisessä alakohdassa tarkoitetuista kansallisista viranomaisista ISLANTI Oikeus- ja kirkkoministeriö LIECHTENSTEIN Oikeusministeriö NORJA Kuninkaallinen oikeus- ja poliisiministeriö LIITE III Luettelo 72 artiklan 5 kohdassa tarkoitetuista kansallisista viranomaisista ISLANTI Oikeus- ja kirkkoministeriö LIECHTENSTEIN Oikeusministeriö NORJA Kuninkaallinen oikeus- ja poliisiministeriö" LUKU II LOPPUSÄÄNNÖS 27 artikla 1. Tämä päätös tulee voimaan 1 päivänä syyskuuta 1996. 2. Tämä päätös, joka on todistusvoimainen englannin kielellä, julkaistaan Euroopan yhteisöjen virallisen lehden ETA-osastossa ja ETA-täydennysosassa. 3. Tuomioistuin huolehtii siitä, että päätöksestä tehdään virallinen käännös islannin, norjan ja saksan kielelle.